เพิ่มเป้าCPALL
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 13 พ.ค. 2553
13 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 13 พ.ค. 2553
...ตลาดหุ้นไทยผันผวนตามเอเชีย นักลงทุนยังกังวลกรีซย่ำแย่ เจอจีนขึ้นดอกเบี้ยซ้ำ ต่างชาติจึงรีบขายล็อกกำไรไว้ก่อน
...ดัชนีปิด 773.72 จุด เพิ่มขึ้น 1.63 จุด ต่างชาติขายต่อ 1,409 ล้านบาท
...แรงขายของต่างประเทศชะลอลง และเริ่มมีฝ่ายอยากซื้อมากขึ้น เห็นได้จากครึ่งวัน เช้าพบยอดขายถึง 1,700 ล้านบาท แต่สิ้นวันหดเหลือน้อยลง 
...ทองยังพุ่งแรงไม่หยุด เพียง 2 วัน ราคาขายในประเทศบวกตั้ง 650 บาท หลังทำนิวไฮในตลาดนิวยอร์ก ใครไม่มีก็รอไปก่อน ราคาแรงเข้าเป้าแล้ว เดี๋ยวจะติดยอดดอย
...กลุ่มเสื้อแดงยังไม่สลายการชุมนุมง่ายๆไม่สน ศอฉ. เสียงแข็งสั่งตัดไฟ ตัดน้ำก็เถอะ.... หากเช้านี้ม็อบม้วนเสื่อกลับบ้าน อย่าหวังว่าหุ้นจะพุ่งแรง อย่างดีคงเด้งรับสั้นๆ 
...หุ้น CPF (เจริญโภคภัณฑ์) พักเหนื่อยก่อนตั้งหลักวิ่งเข้าเป้า 20 บาท วันที่ 12 พ.ค. ร่วง 30 สตางค์ ปิดที่ 18 บาท สวนทางบิ๊ก “อดิเรก ศรีประทักษ์” ลั่นขยับเป้ากำไรโตไม่ต่ำกว่า 20% ตีขึ้นจาก 1.01 หมื่นล้านบาท ปีก่อน เป็น 1.2 หมื่นล้านบาท 
...CPALL (ซีพี ออลล์) บวก 0.25 บาท ปิดที่ 28.50 บาท หลังหมดข่าวดี กำไรไตรมาสแรกพุ่งถึง 35% เป็น 1,677 ล้านบาท นักวิเคราะห์ส่วนใหญ่ให้คำแนะนำ “รอซื้อเมื่อราคาอ่อนตัวลง” บล.ภัทร สวน ปรับเพิ่มราคาเป้าหมายจาก 26 บาท เป็น 31 บาท 
...ไทยคม (THCOM) ฟอร์มไม่ดีนัก 3 เดือนยังขาดทุน 157 ล้านบาท ธุรกิจไอพีสตาร์ขยายตัว|ได้ช้า...โบรกเกอร์หลายค่ายยังไม่วางใจการเมือง แนะเลี่ยงไปก่อน